钦定古今图书集成/明伦汇编/氏族典/第281卷 > 《廖用贤尚友录》 > 汪大猷
## 钦定古今图书集成/明伦汇编/氏族典/第281卷 > 《廖用贤尚友录》 > 汪大猷

按《宋史汪大猷传》：“大猷，字仲嘉，庆元府鄞县人。绍兴
七年，以受恩补官，授衢州江山县尉，晓畅吏事，登十
五年进士第，授婺州金华县丞，改建德，迁知昆山县。
丁父忧，免丧，差总领淮西江东钱粮干官，改干办行
在诸司粮料院。参知政事钱端礼宣谕淮东，辟干办
公事，充参议官，迁大宗丞，除礼部员外郎。丞相洪适
荐兼吏部侍郎，仍迁主管。左迁秘书少监，升侍讲，借
吏部尚书为《贺金国正旦使》。”还朝，改权吏部侍郎，以
言去，授敷文阁待制、提举太平兴国宫。起知泉州，进
敷文阁直学士。逾年，提举太平兴国宫，改知隆兴府、
江西安抚使。以大暑，讨永新禾山峒寇不利，自劾，降
龙图阁待制，落职，南康军居住。提举太平兴国宫，复
龙图阁待制、提举上清太平宫，复敷文阁待制，升学
士。没大猷与丞相史浩同里，又同年进士，未尝附丽
以干进，浩深叹美之。